[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000003", "text": "Tiit Kuuli: mis saab ehitussektorist pa\u0308rast kriisi?"}, {"text_idx": "#000005", "text": "On selge, et ka teede- ja taristuehitustes toimub mo\u0303ningane kokkuto\u0303mbumine, kuid eriti rasked ajad ootavad just hoonete ehituse valdkonda, kirjutab Tiit Kuuli."}, {"text_idx": "#000006", "text": "Rail Balticu ehitus on andnud viimastel pa\u0308evadel palju ko\u0303neainet. See on mingis mo\u0303ttes ma\u0308rgiline objekt, kuid mitte ainus, millele mo\u0303elda riiklikke investeeringuid kavandades."}, {"text_idx": "#000007", "text": "Julgen o\u0308elda, et Eesti ehitussektor on u\u0308leilmse pandeemia to\u0303ttu kriisi la\u0308vel. Kui praegu on masinad ja inimesed to\u0308o\u0308s, siis ko\u0303ige raskemad ajad algavad su\u0308gisest, kui mahud hakkavad va\u0308henema ja uusi tellimusi peale ei tule."}, {"text_idx": "#000009", "text": "Ko\u0303ik arenenud riigid kasutavad majanduskriisis kontratsu\u0308klilist investeerimist, ehk pikaajaliselt plaanis olevad riiklikud objektid vo\u0303etakse to\u0308o\u0308sse kiirendatud korras. Kokkuvo\u0303ttes vo\u0303idavad ko\u0303ik: riik saab plaanilised ehitised turu madalseisu hindadega, inimesed saavad vajalikke objekte varem kasutama hakata ning ehitusettevo\u0303tted vo\u0303imaluse kriis u\u0308le elada."}, {"text_idx": "#000010", "text": "Praegused nullila\u0308hedased laenuintressid suurendavad sellise mudeli majanduslikku mo\u0303ttekust veelgi. Ehitajad ei vaja tagastamatut abi, vaid riikliku investeerimispoliitika kohandamist kriisiolukorrale."}, {"text_idx": "#000011", "text": "On selge, et ka teede- ja taristuehitustes toimub mo\u0303ningane kokkuto\u0303mbumine, kuid eriti rasked ajad ootavad just hoonete ehituse valdkonda, kus eraettevo\u0303tete tellimuste osakaal moodustas 80 protsenti kogumahust. Valdav osa investoritest ku\u0308lmutab projektid va\u0308hemalt aastaks."}, {"text_idx": "#000012", "text": "Suurenev u\u0308ldine to\u0308o\u0308puudus mo\u0303jub pa\u0308rssivalt eluasemeturule. Me teame, et hoonete ehituses on otseselt vo\u0303i kaudselt ho\u0303ivatud 85 protsenti ehitussektori 58 000 to\u0308o\u0308tajast. Peame juba nu\u0308u\u0308d mo\u0303tlema, mis neist inimestest saab, kui hoonete ehituses toimub ma\u0308rkimisva\u0308a\u0308rne langus."}, {"text_idx": "#000013", "text": "\"Ko\u0303igi ettevo\u0303tjate o\u0303igustatud ootus on, et valitsus rakendaks toetusmeetmeid vastavalt Euroopa Komisjoni lubatud tingimustele teiste euroala riikidega konkurentsivo\u0303imelises mahus.\""}, {"text_idx": "#000014", "text": "On to\u0303si, et erinevad sektorid vajavad ka spetsiifilist la\u0308henemist. Na\u0308iteks turismiga seotud ettevo\u0303tete jaoks on kindlasti oluline palgatoetus va\u0308hemalt kuni reisipiirangute tu\u0308histamiseni, ekspordito\u0308o\u0308stusel peavad olema konkurentidega teistest riikidest samava\u0308a\u0308rsed ettevo\u0303tlustingimused. Kuid ko\u0303igi ettevo\u0303tjate o\u0303igustatud ootus on, et valitsus rakendaks toetusmeetmeid vastavalt Euroopa Komisjoni lubatud tingimustele teiste euroala riikidega konkurentsivo\u0303imelises mahus."}, {"text_idx": "#000015", "text": "To\u0308o\u0308ka\u0308si teistest riikidest vajavad ja kasutavad Eestis erinevad sektorid. Alates po\u0303llumajandusest kuni teeninduseni, sealhulgas ehitus. No\u0303ustuda ei saa aga sellega, et ehitus on va\u0308listo\u0308o\u0308jo\u0303u Eestisse vedaja number u\u0308ks. 2019. aastal moodustas vo\u0303o\u0303rto\u0308o\u0308jo\u0303ud alla 10 protsendi valdkonna ho\u0303ivatutest. Ehk valdavas osas to\u0308o\u0308tavad meil ikkagi meie kaaskondlased."}, {"text_idx": "#000016", "text": "Selge on, et la\u0308hiaastatel seoses ehitusmahtude va\u0308henemisega vajadus vo\u0303o\u0303rto\u0308o\u0308tajate ja\u0308rele peaaegu puudub, kuid mida suurem vajadus on kriisi ka\u0308igus ettevo\u0303tjatel to\u0308o\u0308tajaid koondada, seda rohkem on tarvis on hiljem vo\u0303o\u0303rto\u0308o\u0308jo\u0303udu majanduse taastumisel. U\u0308kski spetsialist ei ja\u0308a\u0308 avatud to\u0308o\u0308jo\u0303uturuga Euroopas koju istuma, vaid leiab rakenduse va\u0308lisriikides. Tagasi neid saada on raske. Seeto\u0303ttu ei tohiks me sulgeda uksi ka va\u0308ljastpoolt tulijatele ei nu\u0308u\u0308d ega tulevikus."}, {"text_idx": "#000017", "text": "Pikemas perspektiivis on Eesti vo\u0303ti to\u0308o\u0308jo\u0303uga seotud probleemide lahendamiseks kohaliku kutsehariduse efektiivsemaks muutmine. Meil on va\u0308ljaehitatud infrastruktuur, aga sisu ja tegevus ei too seda tulemust, et saaksime sealt to\u0308o\u0308jo\u0303uturule konkurentsivo\u0303imelisi inimesi."}, {"text_idx": "#000018", "text": "Ehituserialade puhul tuleks alustada tsentraliseerimisest, et to\u0303sta o\u0303ppekvaliteeti. Teiseks tuleb taastada riiklik tellimus. Lisaks tuleb muuta o\u0303ppeasustuste rahastamise mudelit, et koolid saaksid o\u0303petada neid spetsialiste, keda to\u0308o\u0308turg vajab. Mitte neid, kelle o\u0303ppeprotsess on ko\u0303ige odavam."}, {"text_idx": "#000019", "text": "Kristjan Kaunissaare: ko\u0303hutunde pealt raudteed ei ehita"}, {"text_idx": "#000020", "text": "Indrek Saar: ja\u0308tame kriisi selja taha nii, et ebao\u0303iglus ei suureneks"}, {"text_idx": "#000022", "text": "Kaks kuud so\u0303itmisele pealemaksmist on muutnud bussifirmad ettevaatlikuks"}, {"text_idx": "#000023", "text": "Ardo Hansson: koroonakriis ei muuda Eestis ja maailmas suurt midagi"}, {"text_idx": "#000024", "text": "Valitsus hakkab ja\u0308rgmisel na\u0308dalal abipaketi pikendamist arutama"}, {"text_idx": "#000025", "text": "RMK pakub ajutiselt to\u0308o\u0308d ligi sajale inimesele"}, {"text_idx": "#000026", "text": "Andres Metsoja: maamaks tootmis- ja a\u0308rimaalt tuleks ettevo\u0303tjatele tagastada"}, {"text_idx": "#000028", "text": "Kaubanduskeskused teevad ja\u0308rgmisel na\u0308dalal avamiseks ettevalmistusi"}, {"text_idx": "#000029", "text": "Hotelliliit soovib turismisektori toetusmeetmete sa\u0308ilimist aasta lo\u0303puni"}, {"text_idx": "#000031", "text": "Eamets: mida kauem karantiinis istume, seda su\u0308gavamaks majanduskriis kujuneb"}, {"text_idx": "#000033", "text": "Rein Sikk: minister, a\u0308ra karda lihtrahvast"}, {"text_idx": "#000034", "text": "Madis Somelar: kas o\u0303petajad on po\u0303hjustanud puuduja\u0308a\u0308gi riigieelarves?"}, {"text_idx": "#000037", "text": "Kaspar Viilup: virtuaalreaalsus vo\u0303ib olla tulevik, aga mitte veel"}, {"text_idx": "#000039", "text": "Tarvi Sits: kultuuriehitiste retrodisko aeg vo\u0303iks lo\u0303ppeda"}, {"text_idx": "#000041", "text": "Ilm pu\u0308sib olulise sajuta ja suhteliselt soe"}, {"text_idx": "#000042", "text": "Poola teatas, et ja\u0308tkab Ukraina varustamist relvadega"}, {"text_idx": "#000043", "text": "Maian: ideaalis tahaksin Hispaaniasse magistrio\u0303ppesse minna"}, {"text_idx": "#000048", "text": "Elroni piletimu\u0308u\u0308k on ja\u0308tkuvalt ha\u0308iritud"}, {"text_idx": "#000050", "text": "Punaso\u0303durite u\u0308hishauda Narvas ei olnud kedagi maetud"}, {"text_idx": "#000054", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}]